OpenLLM-France/wikimedia huggingface dataset:
# Athleticen ereserkia

Athletic Klubaren ereserkia Bilboko Athletic Kluba futbol taldearen ereserki ofiziala da.

## Historia

Musika Carmelo Bernaolak moldatu zuen 1982an, Aquino eta Retanaren Alirón eta Feliciano Beobideren Altza Gaztiak kalejira oinarri hartuta. Euskarazko hitzak Antton Zubikaraik idatzi zituen. Ereserkia 1983an grabatu zen. 1983ko martxoaren 30ean San Mames zelaian lehenbizikoz entzun zen.

## Hitzak

| Athletic, Athletic, eup! Athletic gorri ta zuria danontzat zara zu geuria. Herritik sortu zinalako maite zaitu herriak. Gaztedi gorri-zuria zelai orlegian Euskal Herriaren erakusgarria. Zabaldu daigun guztiok irrintzi alaia: Athletic, Athletic zu zara nagusia! Altza gaztiak! | Athletic, Athletic gogoaren indarra. Haritz zaharraren enborrak loratu dau orbel barria. Aupa mutilak! Aurrera gure gaztiak! Bilbo ta Bizkai guztia goratu bedi munduan. Aupa mutilak! Gora beti Euskal Herria! Athletic gorri-zuria, geuria! Bilbo ta Bizkaiko gaztiak, gora! Euskaldun zintzoak aurrera! |

## Erreferentziak

* ↑ http://www.athletic-club.net/pdfsrevista/132.pdf El himno del Athletic Club - Athletic-club.net

## Kanpo estekak

* Athleticen ereserkia entzungai Youtube.com
* Athleticen ereserkia Athletic Club.net
* Datuak: Q3571251
# Athletic Football Club Bournemouth

Athletic Football Club Bournemouth Ingalaterrako futbol taldea da, Bournemouth hirian du egoitza eta bere zelaia Dean Court da. 2015-16 denboraldian debuta egin du lehen mailan.

## Historia

1890an Boscombe St. John's Institute FC taldea sortu zen baina hau desegin zenean, bertako jokalari batzuek 1899an Boscombe FC birsortu zuten. XX mendearen hasieran The Cherries ("gereziak") ezizena hartu zuen, beren zelaia gereziondoen alboan baitzegoen eta beren kamiseta ere gorria baitzen. 1923an hiriaren izena hartu eta Bournemouth and Boscombe Athletic Football Club bihurtu zen.
1987an bigarren mailara igotzea lortu zuen eta hiru denboraldi egin zituen bertan. 2008an laugarren mailara jeisti zen baina bi urte egin zituen bertan eta goranzko bideari ekin zion 2014-15ean The Championship (2. maila) irabazi eta lehen mailara igotzea lortu zuen arte. 2015-16an mantentzea lortu zuen eta 2016-17an denboraldi lasaia izan du, azkenean 9. postuan sailkatu delarik.
2023-24 denboraldirako Andoni Iraola entrenatzaile usurbildarra fitxatu zuen.

## Irabazitako txapelketak

* Bundesliga (0): bederatzigarren 2016-17an.
* The Championship (1): 2015

## Kanpo estekak

* (Ingelesez) Webgune ofiziala
* Datuak: Q19568
* Multimedia: A.F.C. Bournemouth / Q19568
# Arabako Bandera

Arabako Bandera 80. hamarkadaren bukaeran Legutioko Urrunagako urtegian jokaturiko bi estropadatan jokoan jarri zen saria izan zen. 1995ean Legutioko Bandera izenaz hirugarren estropada bat izan zen. Ez da Araban jokaturiko Bandera bakarra, izan ere Araba Euzkaraz Lapuebla Labarkan izan zenean Araba Euskaraz Banderak bi ekitaldi izan baitzituen.

## Palmaresa

| Urtea | Irabazlea | Bigarrena | Hirugarrena |
| 1988 | San Juan | San Pedro | Ur-Kirolak |
| 1989 | Yola (San Juan B) | Orio | Donostia |
| 1995 | Getaria | Zumaia | Camargo |

## Kanpo estekak

* Datuak: Q12253767
# Araba parkea

    Agian Arabako Parke Teknologikoa bilatzen ari zinen.
Araba parkea Donostiako Amara auzoan dagoen parke bat da, Easo, Urbieta eta Prim kaleen amaieratik gertu, Mendeurrenaren plazatik Antso Jakitunaren hiribideraino zabaltzen dena. Ekialdean Urumea ibaia du, Mundaiz zubiaren parean.
Guztira 12.000 metro karratuko azalera du. Parkeko zuhaitzen artean, haurrentzako hainbat kulunka eta txirrista handi bat dago. Parkearen diseinuan herritarrek auzoko gazte nahiz adinekoek parte hartu zuten.
XX. mendearen hasieratik hiriaren muga izan zen, Donostiako zabalgunea eraikita, 1950eko hamarkadara arte. Frankismoaren garaian "Parque de la Columna Sagardía" izena hartu zuen, Jose María Sagardía espainiar militar frankistaren omenez; hain zuzen, haren tropek tiro-praktikak egin zituzten parkearen inguruetan Espainiako Gerra Zibilean.

## Erreferentziak

* ↑ (Gaztelaniaz) «Tras la Columna Sagardía» El Diario Vasco 2010-05-29.

## Kanpo estekak

* Datuak: Q12253783
* Multimedia: Araba park (Donostia-San Sebastián) / Q12253783
# Araba espetxea

Araba espetxea, baita ere Zaballako espetxea, kokatuta dagoen eremuaren izena hori baita, Arabako kartzela nagusia da. Nolabait, aurreko Langraiz Okako espetxea ordezkatu zuen.

## Ezaugarriak

2008 eta 2011. urteen artean espetxe berri bat eraiki zuten Gasteizko mendietako San Migel mendiaren ondoan. Eraikina Langraizko kontzejuaren barnean dago orobat; zehazki, aipatu mendiko maldaren lurzoru urbanizaezinean zegoen 50 hektareako partzela batean. Lurzoru mota horretan Araban inoiz eraiki den eraikin handiena da. Guztira 80.000 metro karratu dauzka, hau da, 18 futbol zelaik adinako azalera. 2011n inauguratu zuten.
Ez dauka kontrol dorrerik, baina baditu 200 kamera baino gehiago eta 6 metroko altuerako harresi eta hesiak. Zentzu horretan segurtasun handiko eremua da. Euskal Herriko handiena da: 720 ziega ditu, 13 m²koak. Beste instalazio artean, igerilekua du baina inoiz ez da urez bete.

## Erreferentziak

* ↑ (Gaztelaniaz) «Mintegi pide al Estado que frene la obra de Zaballa antes de llegar a los tribunales» Noticias de Álava 2008-09-26.

## Ikus, gainera

* Langraiz Okako espetxea

## Kanpo estekak

* Datuak: Q109410429
# Araba Films

Araba Films Gasteizen Iñaki Núñezek sortutako zinema-ekoiztetxe eta -banatzailea izan zen. Kostu txikiko ekoizpen-ildo bati jarraituz, Núñezek film labur kopuru onargarri bat egitea lortu zuen: Vera, un ensayo de arquitectura popular (1976), Estado de excepción (1977), Boltxebikeak iriparrez (1977), La última tierra (1977), Herrialde berdea (1978), Sueño y mentira de Franco (1979), El sol, sí gracias (1979), Saski naski (1979) eta Ignacio Zurikalday (1980), besteak beste.
Derrigorrezko erreferentziazko filma, ez hainbeste bere kalitateagatik, baizik eta berekin ekarri zituen deribazio politikoengatik, Estado de excepción (1977) izan zen. Artxiboko eta estudioko argazkien muntaia baten bidez, film labur honetan Gernikako bonbardaketan hildako gudari euskaldun baten semearen istorioa kontatzen zen. Eskolan, jasotzen duen hezkuntza faxistaren aurka oldartzen da, eta, geroago, borroka armatuan sartzen da. Azkenean harrapatu, torturatu eta fusilatu egin zuten.
Filma estreinatu aurretik, poliziak hainbat tortura-praktika antzezten zituzten estudioko argazki batzuk aurkitu zituen, eta ekoizpenean parte hartu zuten guztiak atxilotu zituzten 1976an, eta hainbat astez egon ziren kartzelan.

## Erreferentziak

* 1 2 Unsain, José Maria. (1985). El Cine y Los Vascos. Eusko-Ikaskuntza (u.a.) ISBN 978-84-86240-29-5. (Noiz kontsultatua: 2024-09-22).

## Kanpo estekak

* Datuak: Q130438177
# Araba Euskaraz

Araba Euskaraz, Arabako ikastolen jaia da. Ikastolen Elkarteak urtero ospatzen du ekainaren erdialdean. 2009an antolatu zuten 29. edizioa.
Euskararen erabilpena Araba osoan bultzatzea du helburu jai honek, baita ikastolen azpiegiturak hobetzen lagunduko duen dirua lortzea, urtero ikastola arabatar batek antolatuta.
Ospakizuna zirkuito baten inguruan antolatzen da, non publikoari zuzendutako hainbat ekintza burutzen diren (kontzertuak, bertso-saioak, eta abar).
1981ean Gasteizen antolatu zen lehen aldiz.

## Edizio guztiak

| Urtea | Tokia | Goiburua |
| 1981 | Olarizu, Gasteiz | Araba Zazpi talde-bat euskararen alde |
| 1982 | Mendizorrotza, Gasteiz | Irakaskuntza publikoa: Euskara denontzat |
| 1983 | Laudio | |
| 1984 | Oion | |
| 1985 | Agurain | |
| 1986 | Amurrio | Araban bultza euskararen martxa |
| 1987 | Kanpezu | |
| 1988 | Izarra | Lurra goldatu, euskara loratu |
| 1989 | Bastida | |
| 1990 | Abetxuku | Ikastolan arin arin, euskara zabal dadin |
| 1991 | Armentia, Gasteiz | Euskara bizia; ikastola, hazia |
| 1992 | Armentia, Gasteiz | Ikastolan geurea lantzen |
| 1993 | Laudio | Etorkizuna euskaraz! |
| 1994 | Lapuebla Labarka | Non eta mugan |
| 1995 | Gasteiz | Baietz atera! |
| 1996 | Amurrio | Euskara guztiona |
| 1997 | Oion | Gorabidean |
| 1998 | Araia-Zalduondo | Orain dugu garaia |
| 1999 | Lapuebla Labarka | Uztaz uzta, alez ale |
| 2000 | Laudio | Txikia zainduz handitu |
| 2001 | Argantzon | Hazteko erein |
| 2002 | Zigoitia | Gure erronka |
| 2003 | Oion | Oro bil borobil |
| 2004 | Bastida | Uzta hartu, uztartuaz |
| 2005 | Amurrio | Ekiozu bideari |
| 2006 | Armentia, Gasteiz | Barruan daramagu |
| 2007 | Argantzon | Garenaren jostun |
| 2008 | Bastida | Ametsak dirau |
| 2009 | Oion | Hauspoari eraginez |
| 2010 | Agurain | Gogo biziz |
| 2011 | Laudio | Izan zirelako gara, garelako izango dira |
| 2012 | Bastida | Barneratu, Barreiatu |
| 2013 | Amurrio | Mihian kili-kili, euskaraz ibili |
| 2014 | Lapuebla Labarka | Mugan Bizi, Bizi |
| 2015 | Armentia, Gasteiz (Oiongo San Bizente ikastolak antolatua) | Piztu euskara |
| 2016 | Agurain | Gerora begira |
| 2017 | Bastida | Wow! |
| 2018 | Argantzon | Irrikitan |
| 2019 | Gasteiz | Gertu |
| 2020 | Amurrio | Darabagu |
| 2021 | Laudio | Zabal bideak |
| 2022 | Olarizu, Gasteiz (Argantzungo ikastolak antolatua) | 8. alaba |
| 2023 | Olarizu, Gasteiz (Aguraingo Lautada ikastolak antolatua) | -Ekin |
| 2024 | Olarizu, Gasteiz (Oiongo San Bizente ikastolak antolatua) | Mugaezin |

## Ikus, gainera

* Arabako euskara

## Kanpo estekak

* Araba Euskaraz
* Datuak: Q3326913
* Multimedia: Araba Euskaraz / Q3326913
# Araba Euskaraz Bandera

Araba Euskaraz Bandera Arabako Errioxako Lapuebla de Labarca herrian jokaturiko estropada bi izan ziren, bertan egindako Araba Euskaraz ikastolen jaien barnean antolatuak. Ebro ibaian jokatu ziren estropadak.

## Araba Euskaraz 1994

Non eta mugan goiburuarekin antolaturiko jai hartan, honako hau izan zen sailkapen orokorra:
* Kaiku
* Trintxerpe
* Ondarroa
* Orio B
* Kalparra (S. Pedro B)
* Isuntza

## Araba Euskaraz 1999

Ekainaren 20an izan zen, eta Uztaz uzta, alez ale goiburua zuen jaiak. Hasieran kanporaketak izan ziren eta Kaiku eta Hernani iritsi ziren finalera. 1800 metrotako distantzia egin zuten eta 6 ziaboga izan zituzten.
| Postua | Taldea | Denbora |
| 1 | Kaiku | 10:41:78 |
| 2 | Hernani | 11:27:56 |
| 3 | Algorta | 11:37:90 |
| 4 | Santurtzi | 11:58:84 |
| 5 | Ur Joko | 12:44:12 |

## Kanpo estekak

* Datuak: Q12253766
# Atarrabi & Mikelats

Atarrabi & Mikelats 2020ko Eugène Green franko-estatubatuar zinemagilearen film fantastikoa da.
Euskaraz grabatu eta Donostiako 68. Zinemaldian estreinatu zuten, baina ez Sail Ofizialean, beraz, ez zen Urrezko Maskorra lortzeko lehian izan.

## Sinopsia

Oharra: Atal honek istorio osoa edo amaiera argitzen du.
Mari jainkosak Deabruaren esku utziko ditu bi semeak, biak aita hilkorrekoak, hark hez ditzan. Adin-nagusitasunera iristen direnean, batek, Mikelatsek, maisuarekin geratzea erabakiko du; besteak, Atarrabik, ihes egingo du. Baina Deabruak Atarrabiren itzala atxikitzea lortuko du.

## Aktoreak

* Saia Hiriart : Atarrabi
* Lukas Hiriart : Mikelats
* Ainara Leemans : Udana
* Thierry Biscary : Deabrua
* Pablo Lasa : apaiza

## Erreferentziak

* ↑ sansebastianfestival.com

## Kanpo estekak

* Datuak: Q98381666
# Atari Lynx

Atari Lynx, 1989an Atari enpresak merkaturatutako 8 biteko bideokontsola eramangarri bat da. LCD pantaila koloreduna izaten lehenbizikoa izan zen. Ezaugarri eta ahalmenei dagokionez, bere lehiakideak ziren Nintendoren Game Boy eta Segaren Game Gear kontsolen gainetik egon arren, kontsumitzaile gehienen poltsikoetarako bere salneurria garestiegia, tamaina handia eta bateriak azkar agortzen zitzaizkiola eta, ez zuen arrakasta gehiegirik izan.
Bere kartutxoen edukiera 128KBkoa zen. Erretoargiztatua zen eta soinu esteroa zuen.

## Kanpo estekak

* Datuak: Q753657
* Multimedia: Atari Lynx (Original) / Q753657
# Atari ST

Atari ST 1985ean Atari Corporation enpresak merkaturatu zuen ordenagailu pertsonal bat izan zen. Ofizialki ST hizkiek «Sixteen/Thirty-two» («Hamasei/Hogeitamabi» esan nahi dute, alegia 16 bit/32 bit)

## Kanpo estekak

* Atari ST. Atarimania.com (Ingelesez)
* Datuak: Q627302
* Multimedia: Atari ST / Q627302
# Atarjea (udalerria)

Atarjea Mexikoko udalerri bat da. Guanajuato estatuan kokatua dago. 2010ean 5.610 biztanle zituen 322,27 km²ko azaleran. Herriburua [[Atarjea (Atarjea)|Atarjea]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2651750
* Multimedia: Atarjea Municipality / Q2651750
# Atariko Andre Mariaren eliza

Atariko Andre Mariaren eliza Aragoiko Erriberako Alesbes udalerrian kokatutako XVI. mendeko kristiau basilika bat da. Barroko estiloa ditu.

## Eraikina

Herriaren erdian dago eta XVII. mendean eraldatutako XVI. mendeko eraikuntza da. Komentu-elizaren eskemari jarraitzen zaio; gurutze latindarreko oinplanoa du, ilargixka-gangaz estalia, eta gurutzaduran kupula. Igeltsuzko dekorazio oparoak egitura hori suspertzen du; osagarri duina da, erretaula nagusia, barrokoa ere XVII. mende bukaerakoa. Hau Francisco Gurrearen obrarekin erlazionatu da bere apaingarrien erritmo eta lengoaiagatik. Vicente Berdusanen tailerreko mihise barrokoak ditu.

## Erreferentziak

* Nafarroako Entziklopedia Handia | ALESBES. (Noiz kontsultatua: 2021-09-07).

## Ikus, gainera

* Alesbes
* Aragoiko Erribera
* Erriberagoiena

## Kanpo estekak

* Datuak: Q112842558
* Multimedia: Basílica de Nuestra Señora del Portal en Villafranca (Navarra) / Q112842558
# Atari XEGS

Atari XEGS edota Atari XE Video Game System, 1987an Atari estatubatuar bideo-joko enpresak merkaturatutako 8 biteko bideokontsola bat da. Teklatua, joysticka eta Atari XG-1 pistola gehigarriak zituen.
1993an Atari Jaguar kontsolak ordezkatu zuen.

## Kanpo estekak

* Datuak: Q1840662
* Multimedia: Atari XEGS / Q1840662
# Ataripe

Ataripea baita karrerapea, portxea eta apirikua ere, eremu arkitektoniko bat da, alde batetik irekia eta goiko aldetik estalia. Eraikinaren alde nagusiaren ondoan kokatzen dira. Ataripeak sarritan etxebizitzetan erabiltzen dira; hala ere, ohikoak dira eraikin publikoetan, pribatuetan eta gobernuaren eraikuntzetan.
Apirikua esaten zaie euskaraz, bereziki, baserri eta elizetako atari arkupekoei, elizpeei kasu honetan.

## Ikusi ere

* Arkupe
* Elizpe
* Beranda

## Kanpo estekak

* Datuak: Q816741
* Multimedia: Porches / Q816741
* ↑ «apiriku» Gaurko hitza (Noiz kontsultatua: 2019-07-10).
# Ataria:Irlandako Ataria/Ipar Irlanda

Ipar Irlanda :
* Ipar Irlanda (ingelesez, Northern Ireland; Ulsterko eskozieraz Norlin Airlann; gaelikoz Tuaisceart Éireann), Erresuma Batuko lurralde administratibo bat da, Irlandako irlaren ipar-ekialdean. Irlandako Ulster eskualde historikoaren zati handiena da. Unionistek Ulster deitzen diote, baina abertzaleek ez dute izen hori onartzen, beraientzat Ulster lurralde zabalagoa delako.
* Irlandaren independentziaren aurretik, 1922an, irla osoa Erresuma Batuaren zati zen. Urte horretan Irlandako 26 konderri independente izatera heldu ziren, baina iparraldeko 6k britainiarren esku jarraitu zuten, Ipar Irlanda izena hartuz.
* Ipar Irlanda geografikoki gehiengo unionista (Erresuma Batuaren zati izaten jarraitu nahi dutenak) izan zezan egituratu zen, eta komunitate protestanteari abantailak eman izan zitzaizkion. Apurka ordea, biztanleria katolikoa proportzioz bizkorrago hazten ari da, protestanteak gutxitzen ari diren bitartean.
* ... Gehiago Irakurri

## Kanpo estekak

* Datuak: Q12254354
# Ataria (Salburua)

Ataria Salburuko parkeko interpretazio zentroa da. Eraikin emblematikoa da, eta ingurunearekin integratuta dago Salburuko parkeko iparraldean. Gasteizko Eraztun Berdeko lekurik garrantsitsuenetarikoa da. Salburuko hezeguneez, horko natura balioez, biodibertsitatearen garrantziaz eta Gasteizko natura ondareaz informazioa emateko pentsatua da.
Jende guztiarentzat irekita dago, eta dituen baliabide eta zerbitzuei esker askotariko jarduerak ditu, hala nola aisialdirakoak, interpretaziozkoak, komunikazio eta dibulgaziozkoak, eta bioaniztasunari buruzko irakaskuntzazkoak. Beste leku batzuk ez bezala, eztabaidarako leku bihurtu nahi du, non jendea inplikatu ahal den parkearen gestioan eta bioaniztasunaren zainketan.
Salburuko parkeko iparraldean dagoen eraikin horrek behatoki bat dirudien arren, bere barnean atal eta gela asko ditu, jarduerak egiteko eta Gasteizko Eraztun Berdeaz eta bioaniztazunaz ikasteko. Euskal Herriko eta Espainiako ikastetxeetatik ikasleak etortzen dira, Ataria bisitatzera eta bioaniztasunari buruzko jarduerak egitera. Atariak badu laborategi txiki bat, bisitariek naturari buruz ikas dezaten. Gainera, hezegune batzuk ditu eraikuntzaren inguruko esparruan, ibiltoki batzuekin hornituta, parkeko hezeguneak eta bertan bizi diren animalia eta landareak ezagutzeko.
Ikasle taldeak ez dira Ataria bisitatzen duten bakarrak. Izan ere, egunero hitzaldiak egiten dira bertan, eta edonork parte har dezake bere ideak proposatuz edo bere ikuspuntua azalduz.

## Eguzki-erlojua

Atariko eguzki-erlojua erloju analematiko modukoa da. Elipse bat dauka marraztua lurrean non digitoak jartzen diren (orduak) eta erdigune bat non pertsona bat, gnomon moduan, jarri behar den analemaren gainean. Dataren araberako puntu konkretu batean jarri behar da, bere itzalak ordu zehatza proiekta dezan.
Erloju honek ordu ofiziala markatzen du eta horregatik bi serial ditu: udakoa eta negukoa. Aldaketak egin dira itzalak ordu egokia markatzeko bai Greenwichekoaren arabera, baita bertako ordu ofiziala markatzeko ere.

## Atariaren lagunak

Atariaren lagunak izeneko proiektua publikoaren partea hartzea areagotzeko pentsaturiko proiektua da. Blog txiki batean oinarritzen da, eta aski berria da. Blog hau udaletxearen web-orriaren espazio txiki batean dago non herritarrek ondare naturalaz eztabaidatu ahal duten, eta beren ideiak eta proposamenak eman Salburua parkea hobetzeko.

## Kanpo estekak

* http://www.vitoria-gasteiz.org/we001/was/we001Action.do?idioma=es&accionWe001=ficha&accion=home
* https://web.archive.org/web/20160305034338/http://colaboradores.vitoria-gasteiz.org/amigosataria/?lang=eu
* Datuak: Q4812847
* Multimedia: Ataria Interpretation Centre of the Salburua wetlands / Q4812847
# Banjarmasin

Banjarmasin (indonesieraz: Kota Banjarmasin) Indonesiako hiria da, Hego Kalimantan probintziako hiriburua. Delta-uharte batean dago, Barito eta Martapura ibaien elkargunetik gertu. 98,46 kilometro koadroko eremua du, eta 2010ean 625.481 biztanle zituen.

## Kanpo estekak

* Datuak: Q14182
* Multimedia: Banjarmasin / Q14182
# Banjos banjos

Banjos banjos Banjos generoko animalia da. Arrainen barruko Actinopterygii klasean sailkatzen da, Banjosidae familian. Mendebaldeko Ozeano Bareko kostaldetan bizi den arrain hau monotipikoa da bere familia eta generoan, hau da, kide bakarra.

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Banjos banjos», FishBase webgunean. Bertsioaren data: 2006(e)ko apirila.

## Kanpo estekak

* FishBase.org
* Datuak: Q806600
* Multimedia: Banjos banjos / Q806600
# Banish Misfortune

Banish Misfortune (euskaraz Utikan Zorigaiztoa), Irlandako giga dantza doinu herrikoi bat da. Herrialde honetako jiga ezagun eta hedatuenetako bat da, musika talde ugarik bertsionatua eta beste horrenbeste musika tresnez joa, tartean biolina, irlandar banjo tenorea, uillean gaita, tin whistle txirula, irlandar mandolina eta abar.

## Kanpo estekak

* Banish Misfortune doinuaren Fergal Scahill biolinjotzailearen bertsioa entzungai, Youtube.com
* Banish Misfortune doinuaren Gerry O'Connor banjojotzailearen bertsioa entzungai, Youtube.com
* Banish Misfortune doinuaren The Chieftains taldearen bertsioa entzungai, Youtube.com
* Datuak: Q65216643
# Banja Luka

Banja Luka Bosnia-Herzegovinako hiririk jendetsuenetan bigarrena da (Sarajevo da lehena), herrialdeko iparraldean kokatua, Bosniako Serbiar Errepublikako lurraldeetan. 200.000 biztanle inguru zituen 1991n.

## Auzoak

* Agino Selo • Banja Luka • Barlovci • Bastasi • Bistrica • Bočac • Borkovići • Bronzani Majdan • Cerici • Čokori • Debeljaci • Dobrnja • Dragočaj • Drakulić • Dujakovci • Goleši • Ivanjska • Jagare • Kmećani • Kola • Kola Donja • Krmine • Krupa na Vrbasu • Kuljani • Lokvari • Lusići • Ljubačevo • Melina • Motike • Obrovac • Pavići • Pavlovac • Pervan Donji • Pervan Gornji • Piskavica • Ponir • Prijakovci • Priječani • Prnjavor Mali • Radmanići • Radosavska • Ramići • Rekavice • Slavićka • Stratinska • Stričići • Subotica • Šargovac • Šimići • Šljivno • Verići • Vilusi • Zalužani • Zelenci

## Klima

Datu klimatikoak (Banja Luka) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 3.7 | 6.8 | 12.0 | 17.2 | 22.0 | 25.0 | 27.2 | 26.9 | 23.3 | 17.4 | 10.8 | 5.2 | 16.5 |
| Batez besteko tenperatura minimoa (°C) | -4.6 | -2.3 | 0.7 | 4.7 | 9.0 | 12.4 | 13.7 | 13.3 | 10.1 | 5.7 | 1.6 | -2.6 | 5.1 |
| Pilatutako prezipitazioa (mm) | 69 | 63 | 79 | 87 | 98 | 111 | 95 | 93 | 82 | 74 | 91 | 86 | 1028 |
| Prezipitazio egunak (≥ 1 mm) | 15 | 14 | 14 | 14 | 15 | 14 | 11 | 11 | 10 | 11 | 13 | 15 | 157 |
| Iturria: World Meteorological Organisation (UN) ||||||||||||||

## Erreferentziak

* ↑ World Weather Information Service – Banja Luka. United Nations (Noiz kontsultatua: 19 January 2011).

## Kanpo estekak

* Banja Lukaren webgune ofiziala
* Datuak: Q131127
* Multimedia: Banja Luka / Q131127
# Banjo

Banjoa hari instrumentu bat da. Lau, bost, sei (banjo gitarra) edota hamar hariz eta 35 edo 40 cm zentimetro inguruko diametroa duen egurrezko eraztun batez osatzen da, azken hau plastiko edo larruz estalirik doalarik. Larruzko estalkia eta egurrezko eraztuna metalezko torlojuz elkarloturik doaz (baita ondoren gehitzen zaion egurrezko durundagailua ere). Banjoa osatzen duten material ezberdinen nahasketak banjoaren ezaugarri nabarmena den soinua lortzen dute.

## Kanpo estekak

* Zure banjoa jotzen entzuteko dokumentala ikusgai. (Ingelesez)
* Datuak: Q258896
* Multimedia: Banjo family instruments / Q258896
# Baniou

Baniou Nafarroa Behereko, Bearnoko eta Landetako ibaia da, Paueko uhaitzaren ibaiadarra dena. Nafarroa Beherean jaioa, Landetan du bere ahoa.

## Gurutzaturiko udalerriak

* Erango (Nafarroa Beherea)
* Akamarre (Nafarroa Beherea)
* Bastidaxarre (Bearno)
* Léren (Bearno)
* Saint-Pé-de-Léren (Bearno)
* Cauneille (Landak)
* Sorde-l'Abbaye (Landak)

## Ibaiadarrak

* Lagabotte erreka
* Labarthe erreka
* Bousquet erreka
* Arrouyous erreka
* Marmande erreka

## Kanpo estekak

* Datuak: Q2882523
# Banjo Paterson

Andrew Barton "Banjo" Paterson, (Narrambla, Hegoaldeko Gales Berria, 1864ko otsailaren 17a - Sydney, 1941eko otsailaren 5a) australiar poeta eta kazetaria izan zen.
Oso ezagun egin zen Australian, 1895. urtean argitaratutako The Man from Snowy River and Other Verses bertso-bildumari esker. Kazetari izan zen Hegoafrikako Boerren gerren garaian eta berriemaile, halaber, Txinan eta Filipinetan. Sydney Evening News egunkariko editore zen 1904an eta Town and Country Journal egunkarikoa bi urte geroago. Lehen Mundu Gerraren garaian Europara abiatu zen eta Sydney Morning Herald egunkariarentzako egin zuen lan. 1905. urtean eman zuen argitara Australiako kantu herrikoien bilduma The Old Bush Songs: Composed and Sung in the Bushranging izenburupean. 1917. urtean Waltzing Matilda kantu ospetsua idatzi zuen, Saltbush Bill, J.P., and Other Verses bildumaren barnean. Harena da, halaber, gaztetxoentzako The Animals Noah Forgot bertso-bilduma (1933).

## Ikus, gainera

* Ingelesezko literatura

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q436699
* Multimedia: Banjo Paterson / Q436699